हर तरफ रोमांच से भरपूर है जादुई दुबई, डेस्टिनेशन दुबई के सीजन 2 में माय एफएम आरजेज ने लिया इनडोर एक्टिविटीज का मजा
डेस्टिनेशन दुबई के सीजन 2 में माय एफएम (MYFM) के दोनों आरजे कार्तिक और शोनाली ने इनडोर एक्टिविटीज का भी खूब लुत्फ उठाया। दुबई को और एक्सप्लोर करते हुए दोनों सबसे पहले दुबई एक्वेरियम पहुंचे, जहां पानी के अंदर दोनों ने जादुई दुबई की एक
डेस्टिनेशन दुबई के सीजन 2 में माय एफएम (MYFM) के दोनों आरजे कार्तिक और शोनाली ने इनडोर एक्टिविटीज का भी खूब लुत्फ उठाया। दुबई को और एक्सप्लोर करते हुए दोनों सबसे पहले दुबई एक्वेरियम पहुंचे, जहां पानी के अंदर दोनों ने जादुई दुबई की एक झलक देखी।
अगर आपको जू पसंद है तो यकीन मानिए आपको यहां पानी में बने दुनिया के पहले जू का शानदार फील जरूर मिलेगा। इस अंडरवॉटर टनल में शॉर्क और दूसरी मछलियों को एक साथ देखकर दोनों आरजे हैरान रह गए। दोनों आरजे ने दुबई एक्वेरियम में मछलियों को खाना खिलाया, 11 मीटर गहरे और दस मिलियन लीटर पानी से भरे हुए एक्वेरियम में ग्लास बॉटम बोट में बोटिंग की जो कि उनकी लाइफ का कभी ना भूलने वाला एक्सपीरियंस था।
दुबई मॉल के प्ले डीएक्सबी में लिए इनडोर गेम्स के मजे
इसके बाद दोनों आरजे दुबई मॉल के प्ले डीएक्सबी गए। जहां कई इनडोर गेम्स का दोनों ने भरपूर आनंद लिया। यहां दोनों ने एक गेम में जॉम्बीज से जमकर फाइट की और इसके बाद दोनों आरजे ने बुर्ज ड्रॉप का रुख किया। इसमें आपको वर्चुअल संसार में ऐसा लगेगा जैसे आप बुर्ज खलीफा के ऊपर पहुंचकर बार बार नीचे गिर रहे हों । ये रोमांचक ड्रॉप और पैराग्लाइडिंग की अद्भुत वर्चुअल यात्रा कभी ना भुलाए जाने वाला अनुभव है।
इतने सारे इनडोर एडवेंचर के बाद दोनों आरजेज रॉक एंड रोल करने के लिए रोल डीएक्सबी पहुंच गए। अगर आपने लाइफ में कभी भी रोलर्स स्केटिंग नहीं की है तो भी डरने की बात नहीं है, क्योंकि पूरी सेफ्टी के साथ प्रोफेशनल्स आपको सीखाने के लिए यहां तैयार रहते हैं. दोनों आरजे ने गिरते-संभलते हुए यहां रोलर्स स्केटिंग का भरपूर मजा लिया।
आया यूनिवर्स में मिलेगा आउट ऑफ द वर्ल्ड एक्सपीरियंस 
जिंदगी के हर पल में मोटिवेशन ढूँढने वाले आर जे कार्तिक और आरजे शोनाली दुबई की असली मैजिकल दुनिया में पहुंचे, जिसे आया यूनिवर्स के नाम से जाना जाता है। अगर आप दुनियादारी से कुछ पल के लिए दूर जाकर आउट ऑफ द वर्ल्ड एक्सपीरियंस लेना चाहते हैं तो आया एक बेहतरीन जगह हैं। दोनों आरजेज आया की दुनिया देख स्पीचलेस हो गए, दोनों को एक पल के लिए तो ऐसा लगा जैसे जन्नत, आया जैसी ही होगी।
दुबई के टॉप गोल्फ में बिताए हर पल को जिया
इसके साथ ही दोनों आरजे ने दुबई के टॉप गोल्फ में बिताए हर पल को जिया। आपको गोल्फ खेलना आता हो या ना आता हो, यहां इनडोर गोल्फ खेलकर बहुत मजा आने वाला है। अगर आप अभी दुबई जाते हैं तो समर ऑफर के बारे में जानना भी जरूरी है। अभी दुबई में किड्स गो फ्री डील्स के फ़ायदे ले सकते हैं जिसमें रोमांच से भरपूर जगहों पर किड्स की एंट्री फ्री है।
आर जे कार्तिक और आर जेशोनाली दोनों दुबई में जहां जहां गए वो वहाँ का रोमांच MYFM पर और अपने सोशल मीडिया हैंडल्स पर शेयर कर रहे हैं।